

Datum: 15. 3 2022

Številka: PO-11/2022

**VABILO IN NAVODILA ZA PRIJAVO PRISPEVKOV ZA DIGITALNO RAZSTAVO NA**

**POSVETU ETNOLOŠKO KONSERVATORSTVO V 21. STOLETJU**

**Brežice: 13. in 14. maj 2022**

Slovensko etnološko društvo, Oddelek za etnologijo in kulturno antropologijo FF LU inZVKDS vabijo k sodelovanju na posvetu *Etnološko konservatorstvo v 21. stoletju*, ki ga organizirajo **13. in 14. maja 2022 v Posavskem muzeju Brežice.**

Posvet bo skušal odgovoriti na vprašanja o izkušnjah, vlogi, pomenu in izzivih etnologije in kulturne antropologije v konservatorstvu ter o drugih pogledih na njuno vlogo pri varstvu in ohranjanju kulturne dediščine v 21. stoletju.

Program posveta predvideva 3 dele, in sicer preliminarni del z vabljenimi predavatelji, digitalno razstavo s predstavitvami konservatorskih – interdisciplinarnih projektov in ekskurzijo.

Vabimo vas, da se s svojimi izkušnjami pri sodelovanju v konservatorskih projektih na posvetu predstavite tudi vi. Želeli bi predstaviti projekte, ki so bili izvedeni v zadnjih 5 letih, oz. še potekajo in bodo kmalu zaključeni ali pa so načrtovani in bodo izvedeni v naslednjih 5 letih. Zanima nas pri katerih projektih oz. prenovah objektov ste sodelovali, kakšna je bila vaša strokovna vloga v njih, katere dobre in slabe izkušnje ste si nabrali pri tem sodelovanju, kako ste se spopadali s strokovnimi izzivi in dilemami. Posebej nas zanima, kako je potekalo delo glede na vašo vlogo v projektu: ste bili enakovredno vključeni v vse faze projekta (načrtovanje/zasnova projekta, odločanje, vsebine, poročanje, upravljanje z dediščino) ali samo v posamezne faze (katere, na kakšen način). Kakšni so vaši pomisleki glede na način vključevanja etnologov in kulturnih antropologov, ki niso del ZVKDS, v konservatorske projekte in kakšna je vaša vizija medinstitucionalnega sodelovanja, sodelovanja med različnimi strokami, lastniki in upravljalci.

Prijave z naslovom predstavljenega projekta (+ kratko predstavitev teme, do 120 besed) in podatki avtorja predstavitve (ime in priimek, izobrazba in strokovni naziv, institucija, kontakti) sprejemamo **do petka 29. aprila 2022** na elektronski naslov alenka.cernelic.kroselj@pmb.si.

Vaše predstavitve bomo združili v digitalno razstavo, ki bo na ogled v Posavskem muzeju v Brežicah v času posveta in na spletni strani Slovenskega etnološkega društva.

V ta namen bi potrebovali 5 prosojnic s fotografijami in kratkimi komentarji (PowerPoint predstavitev). Gradivo za predstavitev pošljite do **4. maja 2022** na isti naslov kot prijave.

O svojih predstavitvah boste lahko diskutirali v času posveta, predvidoma v soboto 14. maja 2022.

Druge informacije oz. vabilo in program posveta boste prejeli naknadno.

**Programsko-organizacijski odbor za pripravo posveta:**

- Alenka Černelič Krošelj (SED in PMB)

- mag. Tita Porenta (SED)

- doc. dr. Miha Kozorog (OEiKA)

- doc. dr. Neža Čebron Lipovec (OEiKA)

- Božena Hostnik (ZVKDS)

- mag. Dušan Štepec (ZVKDS)

- mag. Marinka Dražumerič (ZVKDS in SED)

Alenka Černelič Krošelj,

 predsednica SED, l. r.

mag. Tita Porenta

podpredsednica SED, l. r.